
Compiling single-qubit gates for spin qubits at zero magnetic field

A dolgozatomban spin qubitek nulla mágneses térben való működését vizsgáltam, amelyek kvantumpontokban lokalizált elektronok spinállapotain alapulnak. Célom az volt, hogy meghatározzam, milyen hatékonysággal közelíthetők meg célkapuk, például a Hadamard és a fáziskapu, két adott, spin-pálya kölcsönhatásból származó véletlenszerű unitér kapu sorozatával.
A brute-force és a Solovay-Kitaev algoritmus teljesítményét hasonlítottam össze. A brute-force módszer gyorsabb hibacsökkenést mutatott rövidebb szekvenciák esetén, míg a Solovay-Kitaev algoritmus jelentősen kevesebb számítási időt igényelt, de hosszabb szekvenciákat igényelt a kívánt pontosság eléréséhez. A brute-force átlagosan 15 másodpercet vett igénybe szekvenciánként, míg a Solovay-Kitaev algoritmus 0,02 másodpercen belül végzett.
A kutatásom rávilágított arra is, hogy a célkapuk forgatási szöge jelentős hatással van a közelítések pontosságára, és hogy a geometriai fázisokon alapuló megközelítés stabil alternatívát kínál a mágneses tér nélküli kvantumkapuk számára. 
Kísérleti megvalósítás szempontjából kiemelkedően ígéretes, hogy egy kvantumkapu végrehajtása átlagosan 20-50 nanoszekundumot vesz igénybe, miközben a koherenciaidő elérheti a 10-20 microszekundumot. Ez azt jelenti, hogy akár 200-1000 darab, 10 kapuból álló szekvencia is végrehajtható, ami lehetőséget biztosít a skálázható kvantum-számítási rendszerek számára.



